
REPUBLIKA HRVATSKA
TRGOVAČKI SUD U PAZINU
ZAPISNIK
o ročištu održanom dana 19. listopada 2026. godine 
u postupku po prijedlogu za otvaranje stečaja nad dužnikom
GUGA NATURA j.d.o.o, OIB: 85140091316, MBS: 130136299, 
Ulica sv. Benedikt 35, Dajla,
radi odlučivanja o pretpostavkama za otvaranje stečajnog postupka i
razlozima za otvaranje stečajnog postupka

OD SUDA NAZOČNI:
Tijana Licul, stečajni sudac
Sanja Prodan, zapisničar

Početak u 9,00 sati 

Utvrđuje se da na današnje ročište nisu pristupili:
	Predlagatelj, dužnik

Za osobe koje nisu pristupile na današnje ročište rješenje kojim je pokrenut prethodni postupak te zakazano ovo ročište smatra se da je uredno dostavljeno. Navedeno rješenje objavljeno je na mrežnoj stranici e-oglasna ploča sudova 11. rujna 2026. godine, a sa oglasne ploče je skinuto po proteku 8 dana, pa se dostava smatra uredno obavljenom istekom osmog dana od dana objave, sukladno čl. 12. st. 1. Stečajnog zakona.

	Uvidom u spis utvrđeno je da je do dana održavanja ovog ročišta račun dužnika i dalje u blokadi, sve sukladno prijedlogu za otvaranje stečajnog postupka od 2. siječnja 2026. prema kojemu na dan 16. lipnja 2026. dužnik u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 56 dana u ukupnom iznosu od 13.619,41 EUR. Na današnji dan blokada iznosi 19.777,30 EUR. 

	Utvrđuje se da je dužnik dana 29. siječnja 2026. u sudski spis dostavio prokazni popis imovine (list 24-28 spisa) iz kojeg proizlazi  da dužnik ima u vlasništvu određene opreme knjigovodstvene vrijednosti od 7.687,32 EUR. 

Sudac

rješava

Dužniku će se imenovati privremeni stečajni upravitelj radi utvrđivanja dali je imovina dužnika dostatna za namirenje troškova stečajnog postupka. 

Dovršeno u 9,05 sati.

				     Stečajni sudac	
					
					  
	  		                   Zapisničar



